
Številka: 187-11/2012-2711-266
Datum: 7. 1. 2026


Z A P I S N I K
26. seje Komisije Vlade RS za droge


PODATKI O SESTANKU:

	Datum sestanka:
18. 12. 2025
	Kraj sestanka:
Ministrstvo za zdravje

	Pričetek sestanka:
13:00
	Zaključek sestanka:
15:00




PREDLAGANI DNEVNI RED:

[bookmark: _Hlk89280884]A. Predstavitev in potrditev zapisnika pretekle seje ter potrditev dnevnega reda 26. sestanka 

B. Poročila:

1. Zakonodaja in politika na področju prepovedanih drog
i. Spremembe in dopolnitve Uredbe o razvrstitvi prepovedanih drog
(poročevalca: Vesna Marinko in Jože Hren)
ii. Pravilnik o pogojih in postopku za izdajo dovoljenja za proizvodnjo,
promet in posedovanje konoplje za znanstvene namene (poročevalca:
Vesna Marinko in Jože Hren)
iii. Akcijski načrt na področju prepovedanih drog za obdobje 2024 – 2025
(poročevalca: Vesna Marinko in Jože Hren)

2. Nacionalno poročilo o stanju na področju prepovedanih drog 2025 (poročevalka:
Mateja Jandl, NIJZ)


C. Razno:

1. Imenovanje Komisije Vlade RS za droge
2. 40-letnica uspešnega obvladovanje AIDS-a v Sloveniji 


Prisotni vabljeni člani Komisije:
– Ministrstvo za zdravje: Vesna Marinko
·  Ministrstvo za notranje zadeve: Staša Šavelj
– Ministrstvo za izobraževanje, znanost in šport: Mišela Mavrič
– Ministrstvo za pravosodje: Igor Kovačič
– Ministrstvo za finance: Primož Brinovec
– Ministrstvo za obrambo: Stanka Majcen
– Ministrstvo za kmetijstvo gozdarstvo in prehrano: Matjaž Grkman
– Ministrstvo za zunanje zadeve: Martina Skok
– Center nevladnih organizacij Slovenije: Zvone Horvat Žnidaršič, Matej Košir
– Zveza nevladnih organizacij na področju drog in zasvojenosti: Marko Verdenik


Odsotni vabljeni člani Komisije: 
· Polona Šega, Ministrstvo za delo, družino, socialne zadeve in enake možnosti 

Prisotnost opravičili: 
· Mirjana Delić, Center za zdravljenje odvisnosti od prepovedanih drog (CZOPD)

Drugi vabljeni prisotni: 
· Aleksandra Tratar, URSIKS
· Mateja Jandl, Manca Jernejc, NIJZ
· Evita Leskovšek, NIJZ
· Rok Mlakar, Policija
· Barbara Razinger, JAZMP

Drugi prisotni:
· Jože Hren, MZ
· Julijana Zucchiati Godina, MZ




Vesna Marinko, direktorica direktorata za javno zdravje, je pozdravila prisotne in se jim zahvalila za udeležbo na 26. seji Komisije Vlade RS za droge. Uvodoma je opravičila državnega sekretarja, ki se seje ni mogel udeležiti. Predsednika Zveze NVO Andreja Miklavčiča je na seji nadomestil Marko Verdenik. 
Predsedujoča je udeležence v nadaljevanju seznanila z določili Poslovnika Komisije Vlade RS za droge, da imajo pravico do glasovanje le člani Komisije, ostali, torej predstavniki sodelujočih strokovnih služb in institucij, ne glasujejo. Na tej točki je bila ugotovljena sklepčnost in s tem izpolnjeni pogoji za začetek seje. 

A. Predstavitev in potrditev zapisnika pretekle seje ter potrditev dnevnega reda 26. seje:

Člani komisije so se seznanili s predlogom dnevnega reda 26. seje in predlogom zapisnika 
25. seje komisije in realizacije njenih sklepov. V zvezi s tem sta bila sprejeta naslednja sklepa:

Sklepa:
1. Komisija Vlade RS za droge je potrdila dnevni red 26. seje Komisije Vlade RS za droge. 
2. Komisija Vlade RS za droge je potrdila zapisnik 25. seje Komisije Vlade RS za droge.
B. Poročila:
[bookmark: _Hlk184887495]1. Zakonodaja in politika na področju prepovedanih drog

i. Spremembe in dopolnitve Uredbe o razvrstitvi prepovedanih drog
Poročevalca sta udeležence seznanila s potekom priprave in vseh dopolnitvah Uredbe o spremembi in dopolnitvah Uredbe o razvrstitvi prepovedanih drog, ki je stopila v veljavo 6. 12. 2025.  

Sklep 3: Komisija Komisije Vlade RS za droge se je seznanila Spremembami in dopolnitvami Uredbe o razvrstitvi prepovedanih drog. 

[bookmark: _Hlk185588126]ii. Pravilnik o pogojih in postopku za izdajo dovoljenja za proizvodnjo, promet in posedovanje konoplje za znanstvene namene 
Poročevalca sta udeležence seznanila s potekom priprave pravilnika, ki podrobneje določa pogoje za pridobitev dovoljenja za proizvodnjo, promet in posedovanje konoplje za znanstvene namene. Pravilnik je pripravila Medresorska delovna skupina za pripravo predlogov podzakonskih aktov in dokončno uskladila ožja delovna skupina predstavnikov JAZMP, UVHVVR, ZIRS in MZ.  Pravilnik je v javni obravnavi do 15.1.2026.

Na podlagi Zakona o konoplji za medicinske in znanstvene namene (ZKMZN), ki je stopil v veljavo 20. 8. 2025, je potrebno v šestih mesecih pripraviti tudi ostale podzakonske akte. 

Sklep 4: Komisija Vlade RS se je seznanila s procesom priprave in sprejemanja Pravilnika o pogojih in postopku za izdajo dovoljenja za proizvodnjo, promet in posedovanje konoplje za znanstvene name. 

iii. Akcijski načrt na področju prepovedanih drog za obdobje 2024 – 2025

Poročevalec je pojasnil potek priprave dokumenta in pozval udeležence, da pravočasno pripravijo in pošljejo svoje prispevke in predloge.

Sklep 5: Komisija Vlade RS se je seznanila s procesom priprave in sprejemanja poročila o izvedbi akcijskega načrta za leti 2024 – 2025 in pripravo novega akcijskega načrta za obdobje 2026 - 2028. 


2. Nacionalno poročilo o stanju na področju prepovedanih drog 2025 

NIJZ je pripravil in Agenciji EU za droge pravočasno oddal Nacionalno poročilo o stanju na področju prepovedanih drog v Republiki Sloveniji 2025, ki povzema podatke iz leta 2024. Polna verzija je v angleškem jeziku, povzetek v slovenskem jeziku bo dostopen na spletni strani NIJZ. Poročevalka je člane seznanila s ključnimi podatki iz poročila.

Povzetek poročila so prejeli vsi udeleženci današnje seje kot gradivo za pripravo na sejo.

Sklep 6: Komisija Vlade RS za droge se je seznanila Nacionalnim poročilom o stanju na področju prepovedanih drog 2025.


C. Razno:
1. Imenovanje Komisije Vlade RS za droge  
Poročevalec je predstavil utemeljene razloge in načrt, da po končanih državnozborskih volitvah pričnemo s postopkom za imenovanje nove Komisije Vlade RS za droge. Sklep o imenovanju aktualne Komisije za droge je Vlada RS sprejela leta 2012. Od takrat so se zgodile pomembne institucionalne in vsebinske spremembe, ki zahtevajo spremembo tega ustanovitvenega akta.
2. 40-letnica uspešnega obvladovanja AIDS-a v Sloveniji
dr. Evita Leskovšek z NIJZ je udeležencem predstavila ukrepe, aktivnosti in dosežke Slovenije pri obvladovanju AIDS-a v štirih desetletjih soočanja s tem virusom oz. boleznijo. Udeleženci so prejeli tudi publikacijo s povzetki, ki je bila izdana ob jubilejni konferenci. Na povezavi Od strahu do upanja - 40 let boja proti AIDS-u si lahko ogledate kratek film, ki ga je pripravil NIJZ. 

V zvezi s točko Razno ni bilo sprejetih sklepov.

Naslednja seja bo predvidoma junija 2026.


Zapisala: Julijana Zucchiati Godina
 2/2

2/2
image1.png
REPUBLIKA SLOVENIJA
MINISTRSTVO ZA ZDRAVJE

Stefanova uica 5, 1000 Liublana 014736001
F014726058
£ gpme@govsi
vt mz.gov.si




